U-I-231/07
Natisni
Opravilna št.:
U-I-231/07
Datum odločitve:
4. 10. 2007
ECLI:
ECLI:SI:USRS:2007:U.I.231.07
Akt:
Zakon o denacionalizaciji (Uradni list RS, št. 27/91-I, 31/93, 65/98 in 66/2000) (ZDen), 80., 81. in 83. čl.
Izrek:
Pobuda za začetek postopka za oceno ustavnosti 80., 81. in 83. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ciril Zrnec in Antonija Zrnec, Benedikt
Datum vloge:
22. 8. 2007
Vrsta odločitve:
sklep
Vrsta rešitve:
zavrženje
Dokument:
US27809
Dokument v PDF obliki:
U-I-231-07.pdf
105 KB
Prenesite datoteko
U-I-231/07-5
4. 10. 2007
SKLEP
Ustavno sodišče je v postopku za preizkus pobude Cirila Zrneca in Antonije Zrnec, Benedikt, na seji 4. oktobra 2007
sklenilo:
Pobuda za začetek postopka za oceno ustavnosti 80., 81. in 83. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) se zavrže.
Obrazložitev
1. Pobudnika izpodbijata 80., 81. in 83. člen Zakona o denacionalizaciji (v nadaljevanju ZDen). Navajata, da sta oporočna dediča po denacionalizacijski upravičenki in da izpodbijana ureditev onemogoča dedovanje po pravi oporočiteljevi volji. Zato naj bi bile izpodbijane določbe ZDen v neskladju z 2., 8., in s 33. členom Ustave.
2. Po prvem odstavku 24. člena Zakona o Ustavnem sodišču (Uradni list RS, 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pobudnika pravni interes utemeljujeta s sklicevanjem na pravnomočno končan zapuščinski postopek, v katerem so bili za dediče denacionaliziranega premoženja razglašeni zakoniti dediči. Pobudi sta priložila obvestilo o vpisu njune ustavne pritožbe št. Up-242/07. S to ustavno pritožbo sta izpodbijala sklep Višjega sodišča, ki je zavrnilo njuno pritožbo zoper sklep sodišča prve stopnje o zavrženju revizije zoper sklep o dedovanju. Senat Ustavnega sodišča pa je to ustavno pritožbo zavrgel s sklepom z dne 19. 9. 2007 zaradi neizčrpanja pravnih sredstev.
4. Po navedenem pobudnika nista izkazala, da bi morebitna ugoditev pobudi izboljšala njun pravni položaj. Ker pobudnika nista izkazala pravnega interesa za vložitev pobude, je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik dr. Janez Čebulj ter sodnice in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj